На основу члана 13. Закона о јавним службама („Службени гласник Републике Србије", број 42/91, 71/94, 79/05-други закон, 81/05-испр.др.закона, 83/05-испр.др. закона и 83/14-други закон), и члана 37. Статута Града Ниша („Службени лист Града Ниша", број 88/2008 и 143/2016),

Скупштина Града Ниша, на седници одржаној дана \_\_\_\_\_\_\_\_\_\_\_\_\_\_\_. године, донoси

**О Д Л У К У**

**О ИЗМЕНAMA ОДЛУКЕ О**

**НАРОДНОМ УНИВЕРЗИТЕТУ**

Члан 1.

У Одлуци о Народном универзитету („Службени лист Града Ниша“ број 65/2003, 5/2005 и 94/2010) назив Одлуке мења се и гласи:

**„О Д Л У К А**

**О ОСНИВАЊУ “НАРОДНОГ УНИВЕРЗИТЕТА“ НИШ"**

Члан 2.

Члан 5. мења се и гласи:

„Члан 5.

Земљиште, зграде и друга средства која су стечена, односно која стекне Установа су у јавној својини и користе се за обављање делатности утврђене овом Одлуком у складу са законом.“

Члан 3.

Установа је у обавези да усагласи статут са овом одлуком у року од 30 дана од дана ступања на снагу ове одлуке.

Члан 4.

Ова oдлука ступа на снагу осмог дана од дана објављивања у „Службеном листу ГрадаНиша“.

Број: \_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_ године

**СКУПШТИНА ГРАДА НИША**

Председник

Мр Раде Рајковић

**О б р а з л о ж е њ е**

У поступку усаглашавања прописа које је донела Скупштина Града Ниша са законом и прописима Града, утврђено је да је у Одлуци о Народном универзитету потребно усагласити назив Одлуке са називом седишта Установе, како је то прописано чланом 2. Одлуке о Народном универзитету.

Такође је било потребно извршити измену члана 5. Одлуке о Народном универзитету ради усклађивања са Законом о јавној својини („Службени гласник РС“ број 72/2011, 88/2013, 105/2014, 104/2016 – други закон и 108/2016), којим је уведено право јавне својине и када су у питању јединице локалне самоуправе.

За реализацију ове Одлуке нису потребна средства из буџета Града.

На основу изложеног, предлаже се доношење Одлуке о изменама Одлуке о Народном универзитету.

Секретар

Секретаријата за образовање

Марина Костић

ЧЛАН ОДЛУКЕ О НАРОДНОМ УНИВЕРЗИТЕТУ КОЈИ СЕ МЕЊА

Члан 5.

Установа обавља делатност имовином оснивача која јој је поверена на коришћење и управљање и својом имовином.

Установа је дужна да управља, користи и располаже имовином у државној својини у складу са законом и овом одлуком.

За своје обавезе установа одговара целокупном својом имовином.